{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga zakona o dopuni Zakona o blagdanima, spomendanima i neradnim danima u Republici Hrvatskoj, s Nacrtom konačnog prijedloga zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARINA MARTIĆ PUAČA","PRIJEDLOG ZAKONA O DOPUNI ZAKONA O BLAGDADNIMA, SPOMENDANIMA I NERADNIM DANIMA U REPUBLICI HRVATSKOJ, S KONAČNIM PRIJEDLOGOM ZAKONA","Poštovani,\n\nGrad Slavonski Brod izražava punu podršku prijedlogu da se 3. svibnja zakonski uvrsti kao spomendan \"Dan sjećanja na ubijenu i stradalu djecu u Domovinskom ratu\". Smatramo da je od iznimne važnosti trajno obilježavati i odavati počast djeci koja su nevino stradala u ratu te tako sačuvati sjećanje na njihove ugašene živote i prekinuta djetinjstva.\n\nGrad Slavonski Brod svake godine 3. svibnja odaje počast nevinoj dječjoj žrtvi Domovinskog rata, prisjećajući se jednog od najtežih i najtragičnijih dana u povijesti našeg grada. Tog dana 1992. godine, u neprijateljskom zračnom napadu, smrtno je stradalo šestero djece, od kojih je najmlađe imalo samo 20 mjeseci. Ova neopisiva tragedija, koja se dogodila kad je u Kuhačevoj ulici na obiteljsku kuću pala tzv. \"krmača\", nepovratno je obilježila obitelji žrtava i cijelu našu zajednicu.\n\nTijekom Domovinskog rata u Republici Hrvatskoj ubijeno je 402 djece, a posebno je tragičan podatak da je njih 28 izgubilo život u Slavonskom Brodu, čime je naš grad jedan od najpogođenijih po broju stradale djece. Najveći broj djece život je izgubio upravo tijekom svibnja 1992. godine, a za ove strahote i zločine do danas nitko nije odgovarao.\n\nSvaka ugašena dječja sudbina zauvijek ostavlja prazninu koja se ne može ispuniti. Njihova neispričana priča, neostvareni snovi i prerano prekinuta djetinjstva obvezuju nas da čuvamo sjećanje na njih i da se kao društvo zalažemo da se ovakve tragedije nikada više ne ponove.\n\nZbog svega navedenog, smatramo da je od iznimne važnosti trajno i službenim putem obilježavati 3. svibnja kao spomendan posvećen nevinim dječjim žrtvama Domovinskog rata. Osim što ćemo tako sačuvati sjećanje na njihove žrtve, poslat ćemo i snažnu poruku o nužnosti mira, zaštiti djece i odgovornosti za prošlost.\n\nS poštovanjem,\nzamjenica gradonačelnika Slavonskog Broda Marina Martić Puača","Primljeno na znanje","Primljeno na znanje"]
[2,"MILENA GRGIĆ","KONAČNI PRIJEDLOG ZAKONA O DOPUNI ZAKONA O BLAGDANIMA, SPOMENDANIMA I NERADNIM DANIMA U REPUBULICI HRVATSKOJ,\nČlanak 1.","Poštovani,\npodržavam donošenje ovoga Zakona i proglašenjem spomendana na ubijenu i stradalu djecu u Domovinskom ratu. Napominjem kako bi se u obilježavanje ovoga Dana sjećanja trebala uključiti čitava javnost (mediji), a posebno bi Ministarstvo obrazovanja ovaj spomendan trebala uvrstiti u kurikul predmeta Povijest, a da ne kažem da bi se u svakoj školi taj dan trebao obilježiti na prigodan i dostojanstven način.","Primljeno na znanje","Primljeno na znanje"]